הגשת בקשה – עד קבלת צו כינוס, 6 חודשים.
צו כינוס – עד דיון בהכרזה, 18 חודשים בהם על החייב לבצע תשלומים חודשיים כפי שנקבעו בצו הכינוס ולמסור דוחות לגבי הכנסותיו והוצאותיו החודשיות.
על המנהל המיוחד לבדוק את תביעות החוב ולגבש תוכנית פעולה המותאמת באופן אישי לחייב וליכולותיו.
קבלת הפטר – חייב אשר מילא את חובותיו, שיתף פעולה עם ההליך ועמד בכל התשלומים יופטר מחובותיו.
לפי המתווה המשופר של הליכי פשיטת רגל, כבר לא נראה חייבים אשר נמצאים בהליכי פש"ר במשך תקופות ארוכות של 10–15 שנים, ההליך יקוצר לתקופה של כ- 5 שנים.
נדמה כי החידוש הגדול הוא בדרישה מבעל תפקיד הממונה לשם כך מטעם כונס הנכסים הרשמי לגבש ולהתוות תכנית פעולה מפורטת בעלת לוחות זמנים מוגדרים מראש, שארכה הכללי מסתכם לאורך של כ-3 שנים לשם מימוש מיטבי של רכוש החייב, מיצוי פוטנציאל השתכרותו של החייב, בשים לב למאפיינים האישיים של החייב הניצב למול המנהל המיוחד.
הרפורמה בהליכי פשיטת הרגל – פגיעה בנושים?
מה דינו של חייב אשר אין לו רכוש למימוש, ולמעט הכספים אשר נצברים בקופת הכינוס לפי צו התשלומים החודשי, לא הצליח המנהל המיוחד חרף כל מאמציו בעניין לשים יד על סכומי כסף משמעותיים, כך שבסופה של תקופה בת 5 שנים נצבר בקופה אך סכום בסך כל כמה עשרות אלפי ¤?
האם מתן הפטר חלוט לחייב כזה, בתום 5 שנים אינה פוגעת בנושיו?
עד היום, חייב אשר ביקש לקבל הפטר על מנת לקצר את שהייתו בהליכי פשיטת רגל, היה צריך להציע תשלום משמעותי לנושיו, לפחות 30% מסך החובות הבלתי מובטחים כאשר ההצעה היא טרם צו הכינוס, וזאת על מנת לקבל את הסכמת רוב נושיו להסדר המוצע.
כעת נראה כי במקרים מסוימים לא תיהיה לחייבים מוטיבציה לגייס סכומים כסף משמעותיים, במצב בו, בכל מקרה תוך מספר שנים לא גדול יופטרו מחובותיהם.
- מתי לא מקבלים הפטר?